Possedie ua sciéncia: era teoria deth movement oblic, dedusida dera istòria des guèrres de Federic eth Gran, e guaires nauetats trapaue ena istòria militara modèrna li semblauen ua lhocaria, ua asenada, èren batalhes caòtiques, qu’en eres ua e ua auta part cometien tanti e tanti errors que de cap des manères podien classificar-se de guèrres: non s’ajustauen ara teoria e non podien èster objècte dera sciéncia.